Anaggal mi ara yaru ungal,yettak-as rruḥ,yettawi-d aṭas n temsal d yisental, maca asentel amatu d netta i d agejdan maḥsub fell-as i iṣṣerṣa tasiwelt-ines, akken daɣ ttilin-d yisental, d inaddayen ttḍafaren asentel agejdan, seg-sen i d-yessenfalay ayen yebɣa ad yessiweḍ i yimeɣri, neɣ iswi-ines seg tira n udlis-nni, ihi nefren asentel-nneɣ almend n tmukrist i d-yellan d lsas n unadi seg tazwara deg wallaɣ-nneɣ, d acu i d asentel amatu n wungal n Sidaɛli Laḥdir?ɣef wacu akk i d-yewwi wungal-a Tirga n wul? ma yeṣṣaweḍ yewwi-d amaynut i tsekla n wungal seg tama n usnerni n yisental?d acu-tent tfaksutin i yeḍfer umaru deg umṣeḍfer n yisental-is? Amek i disebgen umaru-a azal n tmeṭṭut deg wungal-a?